
**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ՄԱՐԶԻ ՆՈՅԵՄԲԵՐՅԱՆ ՀԱՄԱՅՆՔ
**

**ԱՐՁԱՆԱԳՐՈՒԹՅՈՒՆ N 13**25 ԴԵԿՏԵՄԲԵՐԻ 2020թվական

**ԱՎԱԳԱՆՈՒ ԱՐՏԱՀԵՐԹ ՆԻՍՏԻ**

Համայնքի ավագանու նիստին ներկա էին ավագանու 8 անդամներ:

Բացակա էին` Արման Աբովյանը, Արթուր Ամիրաղյանը, Սլավիկ Խաչիկյանը, Գառնիկ Շահնազարյանը

**Համայնքի ղեկավարի հրավերով ավագանու նիստին մասնակցում էին`**

**Նիստը վարում էր  համայնքի ղեկավար` Կարեն Աբազյանը**

**Նիստը արձանագրում էր գլխավոր մասնագետ` Նորայր Գիշյանը**

Լսեցին
**ՆՈՅԵՄԲԵՐՅԱՆ ՀԱՄԱՅՆՔԻ ԱՎԱԳԱՆՈՒ 25․12․2020 ԹՎԱԿԱՆԻ ԹԻՎ 13 ԱՐՏԱՀԵՐԹ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ**

**/Զեկ. ՆՈՐԱՅՐ ԳԻՇՅԱՆ/**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 14-րդ հոդվածի 6-րդ մասով՝

ՀԱՄԱՅՆՔԻ ԱՎԱԳԱՆԻՆ ՈՐՈՇՈՒՄ Է

Հաստատել Նոյեմբերյան համայնքի ավագանու 25.12.2020 թվականի թիվ 13 արտահերթ նիստի օրակարգը:

|  |  |  |
| --- | --- | --- |
| Կողմ-7 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 133/

Լսեցին
**ՆՈՅԵՄԲԵՐՅԱՆ ՀԱՄԱՅՆՔԻ ԱՎԱԳԱՆՈՒ 2019 ԹՎԱԿԱՆԻ ԴԵԿՏԵՄԲԵՐԻ 02-Ի N 128-Ն ՈՐՈՇՄԱՆ ՀԱՎԵԼՎԱԾՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**/Զեկ. ԿԱՐԵՆ ԱԲԱԶՅԱՆ/**

Հայտարարվեց, որ Նոյեմբերյան համայնքի 2020 թվականի բյուջեում փոփոխություն կատարելու անհրաժեշտությունը կայանում է նրանում, որ համայնքում առաջացել են հրատապ լուծման ենթակա հարցեր, որոնցից են կորոնավիրուսի դեմ պայքարի համար անհրաժեշտ նյութեր ձեռքբերումը և արցախյան պատերազմում զոհված ընտանիքներին օգնություն ցուցաբերելը:

Ղեկավարվելով «Նորմատիվ իրավական ակտերի մասին» օրենքի 33-րդ հոդվածի 1-ին մասի 1-ին կետով և 34-րդ հոդվածով, «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետով և «Հայաստանի Հանրապետության բյուջետային համակարգի մասին» օրենքի 32-րդ հոդվածի 5-րդ մասով՝

                                                             ՀԱՄԱՅՆՔԻ ԱՎԱԳԱՆԻՆ ՈՐՈՇՈՒՄ Է

ՀՀ Տավուշի մարզի Նոյեմբերյան համայնքի ավագանու «Նոյեմբերյան համայնքի 2020 թվականի  բյուջեն հաստատելու մասին» 2019 թվականի դեկտեմբերի 02-ի թիվ 128-Ն որոշման մեջ կատարել հետևյալ փոփոխությունները՝

1. Համայնքի բյուջեի վարչական մասի եկամտային մասի <<Այլ դոտացիաներ>> տողում ավելացնել 840000ՀՀ դրամ:

2. Հավելվածի 2-րդ  հատվածի 2221 տողի գործառական դասակարգման 02 բաժին 02   խումբ  01  դասի   2550000թիվը փոխարինել 3390000թվով:

3.Հավելվածի 3-րդ հատվածի 4212 տողի տնտեսագիտական դասակարգման 4212 հոդվածում 0 թիվը փոխարինել 840000 թվով:

4.Հավելվածի 6-րդ հատվածի 2221 տողի գործառական դասակարգման բաժին 02 խումբ 02 դաս 01  տնտեսագիտական դասակարգման 4212հոդվածում  0 թիվը փոխարինել 840000թվով:

|  |  |  |
| --- | --- | --- |
| Կողմ-7 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 135-Ն/

Լսեցին
**ՆՈՅԵՄԲԵՐՅԱՆ ՀԱՄԱՅՆՔԻ «ԲԵՐԴԱՎԱՆԻ ԲԺՇԿԱԿԱՆ ԱՄԲՈՒԼԱՏՈՐԻԱ» ՀՈԱԿ\_Ի ԱՇԽԱՏԱԿԱԶՄԻ ԱՇԽԱՏԱԿԻՑՆԵՐԻ ՀԱՍՏԻՔԱՑՈՒՑԱԿԸ, ԹՎԱՔԱՆԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ՄԱՍԻՆ**

**/Զեկ. ՆՈՐԱՅՐ ԳԻՇՅԱՆ/**

Օրակարգում ներառված էր Նոյեմբերյան համայնքի «Բերդավանի բժշկական ամբուլատորիա» ՀՈԱԿ-ի աշխատակազմի աշխատակիցների հաստիքացուցակը, թվաքանակը և պաշտոնային դրույքաչափերը հաստատելու մասին հարցը:

Հարցի քննարկմանը մասնակցում էին համայնքի ավագանու բոլոր անդամները: Քննարկման ընթացքում պարզ դարձավ, որ Բերդավան գյուղում գործող ամբուլատորիան հիվանդների համար նախատեսված սպասասրահը չի ջեռուցվում և այն ավելի վտանգավոր է դառնում հիվանդների համար: Հնչեցին տարբեր կարծիքներ: Հարցի շուրջ ելույթ ունեցան Նիկոլայ Նավասարդյանը, Արկադի Հարությունյանը, Էմմա Հակոբյանը: Նրանք բոլորն էլ այն կարծիքին էին, որ որոշ հաստիքներ զբաղեցնող աշխատակիցների դրույքաչափերում անհրաշեժտ է կատարել աշխատավարձի նվազեցում և տնտեսված գումարը ուղղել կազմակերպության ջեռուցմանը:

Ղեկավարվելով  «Տեղական ինքնակառավարման մասին»  օրենքի 18-րդ հոդվածի 28-րդ կետով և հաշվի առնելով Նոյեմբերյան համայնքի ղեկավարի առաջարկությունը՝

ՀԱՄԱՅՆՔԻ ԱՎԱԳԱՆԻՆ ՈՐՈՇՈՒՄ Է

Հաստատել Նոյեմբերյան համայնքի «Բերդավանի բժշկական ամբուլատորիա» ՀՈԱԿ-ի աշխատակազմի աշխատակիցների հաստիքացուցակը, թվաքանակը և պաշտոնային դրույքաչափերը՝ ըստ կից ներկայացվող հավելվածի:

|  |  |  |
| --- | --- | --- |
| Կողմ-0 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 134-Ա/

|  |  |
| --- | --- |
|   |  Ավագանու անդամներ |
|   |  ԱՐԹՈՒՐ ԱԶԱՏՅԱՆԹԱԹՈՒԼ ԳԱՍՊԱՐՅԱՆՌՈՒԲԻԿ ԳԻՇՅԱՆԷՄՄԱ ՀԱԿՈԲՅԱՆԱՐԿԱԴԻ ՀԱՐՈՒԹՅՈՒՆՅԱՆՄԽԻԹԱՐ ՀՈՎՍԵՓՅԱՆՄՀԵՐ ՄԱՄՅԱՆՆԻԿՈԼԱՅ ՆԱՎԱՍԱՐԴՅԱՆ |

Համայնքի ղեկավարԿԱՐԵՆ ԱԲԱԶՅԱՆ

Նիստն արձանագրեց`  Նորայր Գիշյանը